JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Vägivaldsused jätkuvad Gaza piiril
USA kehtestab sanktsioonid Hezbollah'le
Omaan tegi ettepaneku Iisraeli tunnustamiseks
Nädala eest nähti Gaza-Iisraeli piiril
taas üht viimaste kuude vägivaldseimat nädalavahetust.
Hamasi kõrval Gazas valitsev Islamidžihaad
tulistas Iisraeli ligi 40 raketti ja Iisraeli armee vastas rünnakuga
95 Hamasi ja Islamidžihaadi sõjalise objekti pihta Gazas.
Tõsiseimates vägivaldsustes pärast augustit
osales hinnanguliselt ka 16 000 Hamasi agiteeritud meeleavaldajat,
kes nagu ikka, püüdsid lõhkuda tara pommide ja granaatide loopimisega.
Palestiinlaste väitel hukkus nende pool viis inimest
ja viga sai üle 230,
enamik neist väidetavalt Iisraeli sõdurite kuulidest.
Peaaegu kohe pärast Iisraeli armee vasturünnakuid
teatas Islamidžihaad Egiptuse valitsuse vahendaja kaudu,
et nad on valmis vaherahuks, kui okupatsioon,
nagu nad Iisraeli nimetavad, sama teeb.
Iisraeli julgeolekukabineti avalduse järgi
ei tee Iisrael eraldi relvarahu Islamidžihaadiga,
vaid peab Hamasi vastutavaks kõigi Gazas toimuvate vägivaldsuste eest.
"Teame, et nendegi vägivaldsuste taga
oli Süürias resideeruv Iraani Revolutsioonikaart,"
ütles armee esindaja kolonelleitnant Jonathan Conricus.
"Käsud nendeks vägivaldsusteks lähtusid samuti Damaskusest.
Seepärast ei piirdu meie vastumeetmed üksnes Gazaga.
Kaitseminister Lieberman on tahtnud Gazasse viivat piiripunkti lahti hoida
nii kütuse-, arstiabi- kui humanitaarsaadetistele.
Ta on lootnud, et need vähendavad pingeid ja aitavad gazalasi,
kuid Hamasi ja Islamidžihaadi reaktsioonid
ei toeta meie eesmärke ja lootusi," ütles IDF esindaja.
Opositsioonipartei Yesh Atid esimees Yair Lapid ütles,
et Hamas ja Islamidžihaad
peavad vägivaldsuste jätkamise eest kõrget hinda maksma.
Samas süüdistas Lapid tavapäraselt peaminister Netanyahut saamatuses
Hamasi probleemi Iisraeli armee abil lahendada.
"Neli aastat pole see valitsus suutnud otsustada, mida teha,
ja seepärast on praegu toimuv otsene tagajärg
peaministri suutmatusele asju otsustada."
Sionistliku Liidu juht Yoel Hasson
mõistis aga hukka Islamidžihaadi katsed
taotleda Egiptuse vahendaja abil rahvusvahelist heakskiitu,
väljendades soovi relvarahu sõlmida.
"Sellised avaldused on vaid silmapete
ega väljenda tegelikku soovi vägivaldsuste lõpetamiseks.
Seega ei tuleks nendega nõustuda," ütles Hasson.
Temagi süüdistas Netanyahut
suutmatuses Gaza probleemi armee abil lahendada.
Tema sõnul laseb Netanyahu Hamasil
hoida Sderoti ja osa Lõuna-Iisraeli elanikke
teatud mõttes Hamasi pantvangidena.
USA president Donald Trump allkirjastas eelmine nädal seaduse,
mis kehtestab Liibanonis tegutsevale terrorirühmitusele Hezbollah
mitmeid karme sanktsioone.
Seaduse jõustudes takistab see ja teistel juhtumitel piirab tõhusalt
Hezbollah' tegevuse rahalist aitamist ja toetamist.
See piirab ka Hezbollah' tegevust
rahvusvahelistes pangandus- ja rahandussektorites
ning mõjutab seega ka Hezbollah't toetavaid ühendusi
ja osaliselt ka erinevaid riike.
President Trumpi otsust võis mõjutada
Iisraeli Mossadi eksjuhi Tamir Pardo augustikuine analüüs selle kohta,
kuidas saaks Hezbollah' tegevust
ilma sõjaliste vahenditeta parimini halvata.
Ta mainis erinevaid sanktsiooniobjekte,
mis pigistaksid tõhusalt ühenduse tegevust
ja just nendele Trumpi allkirjastatud seadus
jõulisimalt suunatud ongi. Üks neist on mõeldud halvama
Hezbollah' harrastatud rahvusvahelist uimastikaubandust.
Ka seaduse allkirjastamise aeg oli hästi valitud,
sest see langes 23. oktoobrile,
kui Hezbollah ründas 35 aasta eest
USA Mereväebaasi Beirutis,
kus hukkus 241 sõdurit
ja sajad jäid invaliidideks.
Iisraeli peaminister Netanyahu tegi eelmine nädal ajaloolise visiidi
Pärsia lahe ja Omaani lahega piirnevasse Omaani sultaniriiki.
Riiki 1970. aastast valitsenud sultan Qaboos,
keda peetakse nn mõõdukaks araabia juhiks,
oli esitanud kutse, kuigi riikidel pole ametlikke diplomaatilisi suhteid.
Lisaks mõlemaid riike puudutavatele asjadele
pakkus sultan Qaboos ka abi
ning isegi vahendustööd Iisraeli ja palestiinlaste vahelises konfliktis.
Pärast visiiti tegi sultan Qaboos riigi välisministri bin Alawi kaudu
väga märkimisväärse avalduse
teistele julgeolekukonverentsil osalenud Lähis-Ida riikide esindajaile:
"Meil oleks viimane aeg aktsepteerida Iisraeli Lähis-Ida osana.
Iisrael on regioonis jäädavalt ja peame seda fakti mõistma.
Ka maailm on sellest teadlik ja seepärast on ehk õige aeg
kohelda Iisraeli samamoodi nagu teisigi riike."
Iisraeli peaminister Netanyahu kiitis heaks
kaitseminister Liebermani esitatud kandidaadi peastaabi ülema kohale,
kui praegune kindral Eizenkot aastavahetusel erru läheb.
Tema asemele nimetati kindralmajor Aviv Kochavi,
kes on olnud Eizenkoti asemikuks kogu tolle ametiaja.
Kochavi on 64-aastane ülimalt kogenud sõjaväelane,
kes on teeninud oma karjääri vältel mitmetel vastutavatel kohtadel.
Ta on ka eriliselt tuttav nii Hezbollah'
kui Gazat valitseva Hamasi tegevusega.
Eelmine nädal USAs, Pittsburgis,
Pennsylvania osariigis toimunud tapatöö tulemusel
hukkus sünagoogis tulistamisrünnakus 11 juuti.
Kurjategijaks oli 46-aastane Robert Powers,
võimaliku uusnatside taustaga
ja valge rassi ülimuslikkusse uskuv meesisik.
Tegu on maailmas laialdaselt hukka mõistetud.
On olnud ka erandeid. Inglise parlamendi ülemkoja liige,
paruness Jenny Tonge imestas Facebookis,
kas Bibi ehk peaminister Netanyahu ei mõista,
et Iisraeli valitsuse tegevus palestiinlaste vastu
võib tekitada antisemitismi,
ja vastutab osaliselt laupäeval, 27. oktoobril toimunud veretöö eest."
Paruness Tonge mõistis teo muidugi hukka,
kuid veeretas osa süüd selle eest praeguse Iisraeli valitsuse õlgadele.
Paruness kuulub Inglise parlamendi ülemkoja liberaaldemokraatide tiiba
ja tema avaldus eemaldati hiljem Facebookist.
Sellised olid tänased uudised.
Paluge rahu Jeruusalemmale ja Iisraelile!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee